XVII векö Висер ю пырöтöма сэтi виль ватуй, а век помас ыджытва коста местасö пондас вöтьлыны. Висер юлöн ватуй вежсьöм шогья Кöсьта керöс вывсис отирыс пондасö вуджны овны Висер веськыт вадöрас. Мукöдыс лэбтöмась керкуэз вылынжык местаэзö, выль ыббез вылö – сідз аркмöма Выльыб, мукöдыс – ю кузя улöжык поздісьöмась, но сэсся быдöс отирсö пондасö шуны ыджыдвидзсаöн. Медоддза вуджисьсö нимтöмась «шабалаöн». Веськыт вадöрас овнытö вуджöмась уна во. Выльыб, кыдз торья грезд, первуись казьтывсьö 1784' годö.